盛世承

盛世承（），字以烈，號匊泉，直隸安慶府桐城縣人，民籍，明朝政治人物。

生平 
應天府鄉試第二十六名，萬曆五年（1577年）丁丑科會試第二百四名，登二甲第九名進士。授户部主事，尋改兵部，遍歴四司，凡部尚書有大機務，皆倚之以决。历升郎中，萬曆二十二年（1594年）二月出爲山西按察司副使，備兵井陉，调冀北道，備兵大同，莅任五载，威信所至，西人慑服，貢市皆如约。二十五年六月加升山西按察使兼参议，照旧管理冀北道，二十六年八月調補阳和兵备，不久轉陕西右布政，蘭州機户疲于貢绒，世承力蘇之。随擢四川左布政，以病免。再起以原官，備兵陕西，按行部中，垦河滩荒地至千余顷，病歸。再起光禄寺卿，天启中以璫禍削職。崇禎初，原官起用。寿八十有八，里人立萬姓碑祝焉。子盛可藩。

家族 
曾祖盛徤；祖父盛儀，封御史 贈都察院右僉都御史；父盛汝謙，曾任戶部右侍郎。前母王氏（贈恭人）；母房氏（封恭人）。具庆下。兄世皋（监生）、世夔（歲贡生）、世楫、世霖、世翼（贡士，後為萬曆十四年進士）。弟世享。

参考文献

盛姓
桐城人
明朝户部主事
明朝兵部主事
明朝兵部郎中
明朝山西按察司副使
明朝山西按察使
明朝陕西右布政使
明朝四川左布政使
明朝光禄寺卿
萬曆四年丙子科舉人